stanford-oval/wikipedia huggingface dataset:
Polonne
Aiheesta muualla

Kuvia tai muita tiedostoja aiheesta Polonne Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  VIAF 
Kansalliset:  Saksa  Israel  Yhdysvallat
George Floydin kuolema

| George Floydin kuolema |
| --- | --- |
 George Floyd -graffiti Berliinissä, Saksassa
Paikka:  Minneapolis, Yhdysvallat
Ajankohta:  25. toukokuuta 2020  kello 20.01–21.25  (CDT)
Iskutyyppi:  poliisiväkivalta
Kuolleita:  1
Epäilty/epäillyt:  Derek Chauvin
Tekoväline:  polvi, käsiraudat
George Floyd (14. lokakuuta 1973 – 25. toukokuuta 2020) oli mustaihoinen mies, joka kuoli Minneapolisissa 25. toukokuuta 2020 pidätystilanteessa, kun valkoihoinen poliisi Derek Chauvin painoi häntä polvellaan niskasta asfalttiin yli yhdeksän minuutin ajan. Ennen pidätystilannetta Floydia oltiin epäilty väärennetyn rahan käytöstä. Floyd makasi maassa käsiraudoissa kasvot alaspäin.
Useat kadulla kulkeneet ihmiset kuvasivat Floydin kuolemaan johtaneen tilanteen, ja tallenteita näytettiin yhdysvaltalaisilla uutiskanavilla sekä verkkosivustoilla. Kaikki neljä tapaukseen liittynyttä poliisia irtisanottiin työsuhteestaan seuraavana päivänä. Alustavan ruumiinavausraportin mukaan Floydista ei löytynyt ruumiillisia merkkejä tai todisteita, joiden perusteella hän olisi kuollut hapenpuutteeseen tai tukehtumiseen. Myöhemmin kahden eri ruumiinavausraportin mukaan Floydin kuolema johtui henkirikoksesta, vaikkakin eri kuolemansyistä. Derek Chauvin todettiin huhtikuussa 2021 syylliseksi kaikkiin kolmeen syytekohtaan ja hänet tuomittiin toisen ja kolmannen asteen murhasta sekä taposta. Suomessa rikokset vastaisivat lähinnä tappoa ja kuolemantuottamusta.
Floydin kuolema on synnyttänyt maailmanlaajuisia mielenosoituksia poliisiväkivaltaa, poliisin rasismia ja vastuun puutetta vastaan.
Tapahtumat

George Floyd oli kuollessaan 46-vuotias. Illalla 25. toukokuuta 2020 hän asioi Cup Foods -nimisessä kaupassa ostaen askin tupakkaa 20 dollarin setelillä. Kaupan työntekijä uskoi, että seteli oli väärennetty ja soitti hätänumeroon kello 20.01. Kaupan työntekijä sanoi Floydin kieltäytyneen antamasta tupakkarasiaa takaisin ja että hän vaikutti humalaiselta.
Poliisi saapui paikalle kello 20.08. Floyd oli kahden muun henkilön kanssa pysäköidyssä autossa. Poliisi Thomas Lane kysyi, oliko Floyd päihtynyt, ja Floyd vastasi ottaneensa huumausaineita aiemmin mutta olevansa nyt paremmassa kunnossa. Lane otti aseensa esiin ja käski Floydia nostamaan kätensä ylös. Tämän jälkeen hän veti Floydin ulos autosta. Floyd vastusteli käsirautojen laittamista mutta muuttui suostuvaisemmaksi niiden laittamisen jälkeen. Floydille selitettiin, että hänet on pidätetty väärennetyn rahan käytöstä. Floyd siirrettiin poliisiauton takapenkille, jolloin hän alkoi huutaa, ettei pysty hengittämään ja selitti olevansa klaustrofobinen. Hän onnistui karkaamaan takapenkiltä toisesta ovesta. Poliisit päättivät kutsua paikalle ambulanssin.
Nyt tilanteeseen puuttui myös poliisi Derek Chauvin, joka pakotti Floydin maahan, johon Floyd kaatui vatsalleen maaten ja edelleen käsiraudoissa. Poliisit alkoivat pidätellä Floydia maassa ja sivulliset alkoivat kuvata tilannetta. Chauvin pidätteli Floydia vasen polvi Floydin päällä ja niskalla. Ulkopuolisten kuvaamalla videolla Floyd toistaa jälleen useaan otteeseen, ettei hän pysty hengittämään.
Noin kuuden minuutin jälkeen Floyd lakkasi reagoimasta. Ulkopuoliset vaativat poliiseja kokeilemaan hänen pulssiaan. Pulssia kokeili lopulta poliisi Kueng, joka ei tuntenut pulssia. Chauvin piti kuitenkin jalkansa Floydin niskalla tämänkin jälkeen ja kaikkiaan 8 minuutin ja 46 sekunnin ajan. Hän otti polvensa pois kello 20.27. Liikkumaton Floyd vietiin paareilla ambulanssiin ja edelleen Hennepinin piirikunnan terveyskeskukseen. Tunti myöhemmin hänet julistettiin kuolleeksi.
Myöhemmin esiin tulleiden oikeudenpöytäkirjojen perusteella poliisit olivat huolestuneita maassa pidetyn Floydin voinnista, ja toinen heistä kysyi Chauvinilta, että pitäisikö Floyd kääntää kyljelleen. Tähän Chauvin vastasi, että: ”Jos hän kärsii kohtauksesta, niin parempi pitää hänet mahallaan.”
Tapahtumat > Ruumiinavaukset

Chauvinia vastaan nostetun rikoskanteen mukaan Floyd ei kuollut hapenpuutteeseen tai kuristamiseen. Hennepinin piirikunnan oikeuslääkärin tekemän alustavan ruumiinavauksen mukaan Floyd kuoli poliisin kovakouraisuuden, piilevien terveysongelmien sekä ”hänen elimistössään mahdollisesti olevien päihdeaineiden” vuoksi. Oikeuslääkäri julkaisi 1. kesäkuuta päivitetyn ruumiinavausraportin, jossa todetaan Floydin kuolinsyyn olleen ”sydäninfarkti, joka oli seurausta lainvalvojan kohdistamasta puristuksesta niskaan”. Lisäksi oikeuslääkärin mukaan Floydilla oli valtimonkovettuma- ja verenpainetauti sekä fentanyylipäihtymys  ja viitteitä viimeaikaisesta metamfetamiinin käytöstä. Floydilla oli myös covid-19-tartunta.
Floydin omaisten tilaaman riippumattoman ruumiinavauksen mukaan Floyd kuoli pitkäaikaisen paineen aiheuttamaan tukehtumiseen. Ruumiinavauksen suorittaneiden lääkäreiden mukaan niskaan ja selkään kohdistunut paine esti veren virtaamisen Floydin aivoihin.
Mielenosoitukset ja seuraukset

Poliisiväkivallan vastustajat osoittivat mieltään Minneapolisissa tapauksen jälkeen. Aluksi rauhanomainen mielenosoitus muuttui lopulta mellakaksi, jonka yhteydessä poltettiin muun muassa poliisiasema. Monmouthin yliopiston tekemän kyselyn mukaan 54 prosenttia amerikkalaisista piti poliisiaseman polttamista oikeutettuna.
Poliisi käytti 28. toukokuuta 2020 kyynelkaasua mielenosoittajiin, jotka heittelivät kiviä sekä polttivat ja ryöstivät liikkeitä. Mielenosoitukset laajenivat seuraavina päivinä moniin muihinkin Yhdysvaltain kaupunkeihin, ja samalla muuttuivat entistä väkivaltaisemmiksi. Tämän vuoksi muun muassa Georgia, Kentucky, Colorado, Texas, Wisconsin, Ohio, Utah ja Washington D.C. hälyttivät kansalliskaartin paikalle tilanteen rauhoittamiseksi. Lisäksi Atlantassa, Chicagossa, Louisvillessa, Denverissä, Miamissa, Philadelphiassa ja Milwaukeessa määrättin ulkonaliikkumiskieltoja. Presidentti Donald Trump totesi, että asevoimilla on valmius tarvittaessa tukahduttaa mellakat.
Mielenosoitukset ja seuraukset > Poliittisten ääripäiden toiminta

Yhdysvaltain eri osavaltioiden viranomaiset epäilivät, että äärivasemmistolaiset ja -oikeistolaiset liikkeet pyrkivät tietoisesti kärjistämään mielenosoituksia mellakoiksi. Presidentti Trump nimesi esimerkiksi Antifan mellakoiden lietsojaksi. Yhdysvaltain viranomaiset kertoivat tutkivansa, oliko ulkomailta tullut disinformaatiota, jonka tarkoituksena oli lietsoa väkivaltaisuuksia.
30. toukokuuta FBI pidätti Las Vegasissa kolme äärioikeistolaisen Boogaloo-liikkeen jäsentä, joiden tarkoituksena oli lietsoa mielenosoituksissa väkivaltaisuuksia. Heidän hallustaan löydettiin muun muassa polttopulloja. Miehiä syytetään muun muassa terrorististen tekojen valmistelusta sekä erilaisista räjähdysainerikoksista. Myös muita Boogaloo-liikkeen jäseniä oli samana viikonloppuna tavattu mielenosoituksissa Minnesotassa, Texasissa ja Philadelphiassa.
Mielenosoitukset ja seuraukset > Mielenosoitukset muissa maissa

Mielenosoitukset levisivät Yhdysvalloista myös muihin maihin. Suomessa yksi tällainen mielenosoitus pidettiin 3. kesäkuuta 2020 Helsingin Senaatintorilla. Mielenosoituksen järjestäjät lopulta keskeyttivät mielenosoituksen poliisin kanssa käytyjen neuvottelujen jälkeen. Mielenosoituksen keskeyttämiseen päädyttiin, koska mielenosoitukseen osallistui noin 3 000 henkilöä, mikä oli runsaasti enemmän kuin koronaviruspandemian vuoksi asetetut määräykset sallivat.
Mielenosoitukset ja seuraukset > Seuraamukset

Tapahtumilla oli laajamittainen vaikutus kulttuuriin ja kielenkäyttöön. Yli 30 vuotta esitetty televisiosarja Lain nimessä lopetettiin, mutta ohjelma palasi ohjelmistoon seuraavan vuoden syksynä. Poliisien toimintaa seuraava tositelevisiosarja Live PD peruttiin neljän tuotantokauden jälkeen. Useita poliisin toimintaa kuvaavat televisiosarjat, kuten Kova laki ja lastenohjelma Ryhmä Hau miellettiin poliisipropagandaksi (engl. copaganda). Syytösten seurauksena leluvalmistaja Lego veti myynnistä poliisiasemaa esittävän rakennussarjan.
GitHub-palvelu muutti tiettyjä käyttämiään käsitteitä, joiden katsottiin liittyvän orjuuteen tai olleen muuten ongelmallisia. Esimerkiksi käsitteet master ('päähaara'), musta lista ja sen vastakohta, valkoinen lista muutettiin.
Mielenosoitukset ja seuraukset > Vaikutus maltillisiin

Moni demokraatteja ja kansalaisoikeustaistelua tukenut maltillinen valkoinen siirtyi republikaanien taakse vuonna 1968, kun rotumellakat muuttuivat väkivaltaisiksi. Apulaisprofessori arvioi saman voivan toistua vuonna 2020, kun mielenosoitukset rasistista poliisiväkivaltaa vastaan muuttuivat mellakoinniksi, tuhopoltoiksi ja ryöstelyksi.
Palava minneapolislainen poliisiasema 28. toukokuuta.
Yökylässä Maria Veitola

| Yökylässä Maria Veitola |
| --- | --- |
 Ohjelman tunnus kuudennesta tuotantokaudesta alkaen
Tyyli:  tositelevisio, keskustelu
Kestoaika:  42 minuuttia
Pääosissa:  Maria Veitola
Alkuperämaa:  Suomi
Verkko:  MTV3
Esitetty:  23. syyskuuta 2015 –
Tuotantokausia:  9
Jaksoja:  95
Tuotanto
Tuottaja(t):   Lilli Blomberg (kaudet 1–2, 4)  Jenni Sippo (kaudet 3, 5–9) 
Vastaava(t) tuottaja(t):   Roope Lehtinen (kausi 1)  Lilli Blomberg (kaudet 1–4)  Riina Kullas (kaudet 2–9)  Hanna Kortti (MTV, kaudet 1–4)  Kati Launiainen (MTV, kaudet 5–6)  Sari Valtanen (MTV, kaudet 7–8)  Maria Vanninen (MTV, kausi 9) 
Ohjaaja(t):   Lilli Blomberg (kausi 1)  Tomi Yli-Suvanto (kaudet 2–4)  Jenni Sippo (kaudet 5–9) 
Käsikirjoittaja(t):   Taro Korhonen (kausi 1)  Kati Launiainen (kausi 2)  Petra Martikainen (kaudet 3 & 5)  Liisa Vartiainen (kaudet 3–5)  Vilja Roihu (kausi 4)  Jenni Sippo (kausi 5)  Noora Räisänen (kausi 6)  Milla Mattila (kausi 7)  Laura Friman (kausi 8)  Minna Eskola (kausi 9) 
Leikkaaja(t):   Liisa Vartiainen (kaudet 1–5, 7, 9)  Terhi Mehtola (kausi 6)  Iris Merenlaakso (kausi 8) 
Kuvaaja(t):   Jussi Häyhä (kausi 1)  Timo Pyykkö (kaudet 2–4, 6)  Italo Moncada (kausi 5)  Miikkael Pakarinen (kaudet 7–8)  Tuomo Pfaler (kausi 9) 
Tuotantoyhtiö(t):  Moskito Television
Palkinnot
Voitetut:  Kultainen Venla Keskusteluohjelma 2015 Kultainen Venla Keskusteluohjelma 2017 Kultainen Venla Keskusteluohjelma 2018 Kultainen Venla Keskusteluohjelma 2019 Kultainen Venla Keskusteluohjelma 2020 Kultainen Venla Keskusteluohjelma 2021
Ehdokkuudet:  Kultainen Venla Keskusteluohjelma 2023
Aiheesta muualla
IMDb 
Elonet
Ohjelman tunnus kausilla 1–5
Yökylässä Maria Veitola on suomalainen dokumentaarinen tositelevisiosarja, jonka ensimmäinen tuotantokausi esitettiin MTV3-kanavalla syys–marraskuussa 2015. Sarjassa toimittaja Maria Veitola vierailee kahden päivän ja yhden yön ajan tunnettujen suomalaisten kodeissa. Osan tapahtumista vieraiden luona Veitola tallentaa kamerallaan itse.
Ohjelman toinen tuotantokausi esitettiin MTV3-kanavalla keväällä 2017, kolmas keväällä 2018, neljäs keväällä 2019, viides syksyllä 2019, kuudes syksyllä 2020, seitsemäs syksyllä 2021, kahdeksas keväällä 2023 ja yhdeksäs keväällä 2024. Ohjelma on voittanut kuudesti parhaan keskusteluohjelman Kultaisen Venlan vuosina 2015–2021.
Ohjelman spin-off Vuoroin vieraissa, Maria Veitola alkoi lokakuussa 2022.
Jaksot > Ensimmäinen tuotantokausi

| Jakso | Esityspäivä | Julkisuuden henkilö | Katsojaluvut |
| --- | --- | --- | --- |
| 1 | 23. syyskuuta 2015 | Renny Harlin | 409 000  |
| 2 | 30. syyskuuta 2015 | Jutta Gustafsberg | 433 000  |
| 3 | 7. lokakuuta 2015 | Kalle Palander | 433 000  |
| 4 | 14. lokakuuta 2015 | Musta Barbaari & Prinssi Jusuf | 302 000  |
| 5 | 21. lokakuuta 2015 | Teuvo Hakkarainen | 482 000  |
| 6 | 28. lokakuuta 2015 | Ristomatti Ratia & Anu Saagim | 641 000  |
| 7 | 4. marraskuuta 2015 | Isac Elliot | 325 000  |
| 8 | 11. marraskuuta 2015 | Antti Kaikkonen & Satu Taiveaho | 410 000  |
| 9 | 18. marraskuuta 2015 | Kirsi Salo | 359 000  |
| 10 | 25. marraskuuta 2015 | Jukka Poika & Teija Stormi | 414 000  |
Jaksot > Toinen tuotantokausi

| Jakso | Esityspäivä | Julkisuuden henkilö | Katsojaluvut |
| --- | --- | --- | --- |
| 1 | 25. tammikuuta 2017 | Cheek | 502 000  |
| 2 | 1. helmikuuta 2017 | Matti Nykänen | 586 000  |
| 3 | 8. helmikuuta 2017 | Sirpa Selänne | 553 000  |
| 4 | 15. helmikuuta 2017 | Jere Karalahti | 489 000  |
| 5 | 22. helmikuuta 2017 | Saara Aalto | 528 000  |
| 6 | 1. maaliskuuta 2017 | VilleGalle | 352 000  |
| 7 | 15. maaliskuuta 2017 | SAARA | 400 000  |
| 8 | 22. maaliskuuta 2017 | Eva Wahlström | 394 000  |
| 9 | 29. maaliskuuta 2017 | Jani Toivola | 330 000  |
| 10 | 5. huhtikuuta 2017 | Riitta Väisänen | 434 000  |
Jaksot > Kolmas tuotantokausi

| Jakso | Esityspäivä | Julkisuuden henkilö | Katsojaluvut |
| --- | --- | --- | --- |
| 1 | 11. tammikuuta 2018 | Danny & Erika Vikman | 503 000  |
| 2 | 18. tammikuuta 2018 | Mikael Forssell & Metti Forssell | – |
| 3 | 25. tammikuuta 2018 | Toni Wirtanen & Jannika B | 347 000  |
| 4 | 1. helmikuuta 2018 | Päivi Räsänen | 431 000  |
| 5 | 8. helmikuuta 2018 | Mikael Gabriel | 437 000  |
| 6 | 15. helmikuuta 2018 | Hannele Lauri | 481 000  |
| 7 | 22. helmikuuta 2018 | Reino Nordin & Maria Nordin | 442 000  |
| 8 | 1. maaliskuuta 2018 | Sam Yaffa & Meeri Koutaniemi | 348 000  |
| 9 | 8. maaliskuuta 2018 | Alma | 297 000  |
| 10 | 15. maaliskuuta 2018 | Laura Huhtasaari | 343 000  |
| 11 | 30. maaliskuuta 2018 | Juha Sipilä | 533 000  |
Jaksot > Neljäs tuotantokausi

| Jakso | Esityspäivä | Julkisuuden henkilö | Katsojaluvut |
| --- | --- | --- | --- |
| 1 | 24. tammikuuta 2019 | Jorma Uotinen | 692 000  |
| 2 | 31. tammikuuta 2019 | Kaija Koo | 463 000  |
| 3 | 7. helmikuuta 2019 | Lauri Markkanen | 497 000  |
| 4 | 14. helmikuuta 2019 | Antti Rinne | 484 000  |
| 5 | 21. helmikuuta 2019 | Aira Samulin | 608 000  |
| 6 | 28. helmikuuta 2019 | Li Andersson | 428 000  |
| 7 | 7. maaliskuuta 2019 | Tiina Jylhä | 425 000  |
| 8 | 14. maaliskuuta 2019 | Olga & Tuukka Temonen | 241 000  |
| 9 | 21. maaliskuuta 2019 | Anna Puu | 459 000  |
| 10 | 28. maaliskuuta 2019 | Pia Lamberg | 327 000  |
Jaksot > Viides tuotantokausi

| Jakso | Esityspäivä | Julkisuuden henkilö | Katsojaluvut |
| --- | --- | --- | --- |
| 1 | 3. lokakuuta 2019 | Linda Lampenius | 358 000  |
| 2 | 10. lokakuuta 2019 | Pyhimys | 296 000  |
| 3 | 17. lokakuuta 2019 | Miina Äkkijyrkkä | 402 000  |
| 4 | 24. lokakuuta 2019 | Tuure Boelius | 281 000  |
| 5 | 31. lokakuuta 2019 | Remu Aaltonen | 440 000  |
| 6 | 7. marraskuuta 2019 | Mikko Leppilampi | 479 000  |
| 7 | 14. marraskuuta 2019 | Sikke Sumari | 414 000  |
| 8 | 21. marraskuuta 2019 | Leo-Pekka Tähti | 395 000  |
| 9 | 28. marraskuuta 2019 | Anne Kukkohovi | 380 000  |
| 10 | 5. joulukuuta 2019 | Sofi Oksanen | 311 000  |
Jaksot > Kuudes tuotantokausi

| Jakso | Esityspäivä | Julkisuuden henkilö | Katsojaluvut |
| --- | --- | --- | --- |
| 1 | 3. syyskuuta 2020 | Tuomas Kyrö | 456 000  |
| 2 | 10. syyskuuta 2020 | Roni Back | 295 000  |
| 3 | 17. syyskuuta 2020 | Maisa Torppa | 442 000  |
| 4 | 24. syyskuuta 2020 | Jukka Rintala | 424 000  |
| 5 | 1. lokakuuta 2020 | Maaret Kallio | 398 000  |
| 6 | 8. lokakuuta 2020 | Esa Tikkanen | 461 000  |
| 7 | 15. lokakuuta 2020 | Jukka Hildén | 499 000  |
| 8 | 22. lokakuuta 2020 | Eija Vilpas | 562 000  |
| 9 | 29. lokakuuta 2020 | Kari Aihinen | 546 000  |
| 10 | 5. marraskuuta 2020 | Tuure Kilpeläinen & Manuela Bosco | 523 000  |
| 11 | 12. marraskuuta 2020 | Vappu Pimiä | 538 000  |
| 12 | 19. marraskuuta 2020 | Sanni | 412 000  |
| 13 | 26. marraskuuta 2020 | Saimi Hoyer | 425 000  |
| 14 | 3. joulukuuta 2020 | Anssi Kela | 415 000  |
Jaksot > Seitsemäs tuotantokausi

| Jakso | Esityspäivä | Julkisuuden henkilö | Katsojaluvut |
| --- | --- | --- | --- |
| 1 | 2. syyskuuta 2021 | Paula Vesala | 480 000  |
| 2 | 9. syyskuuta 2021 | Sampo Kaulanen & Minttu Kaulanen | 389 000  |
| 3 | 16. syyskuuta 2021 | Gettomasa | 298 000  |
| 4 | 23. syyskuuta 2021 | Satu Silvo & Reidar Palmgren | 402 000  |
| 5 | 30. syyskuuta 2021 | Janne Kataja | 450 000  |
| 6 | 7. lokakuuta 2021 | Tunna Milonoff & Jenni Milonoff | 392 000  |
| 7 | 14. lokakuuta 2021 | Sanna Marin | 654 000  |
| 8 | 21. lokakuuta 2021 | Mikko Kuustonen & Hanna Brotherus | 462 000  |
| 9 | 28. lokakuuta 2021 | Kaisa Mäkäräinen | 602 000  |
| 10 | 4. marraskuuta 2021 | Pekka Haavisto | 437 000  |
Jaksot > Kahdeksas tuotantokausi

| Jakso | Esityspäivä | Julkisuuden henkilö | Katsojaluvut |
| --- | --- | --- | --- |
| 1 | 2. helmikuuta 2023 | Katja Ståhl | 388 000  |
| 2 | 9. helmikuuta 2023 | Valtteri Bottas | 402 000  |
| 3 | 16. helmikuuta 2023 | Pilvi Hämäläinen | 334 000  |
| 4 | 23. helmikuuta 2023 | Petteri Orpo | 395 000  |
| 5 | 2. maaliskuuta 2023 | Jade Nyström | 303 000  |
| 6 | 9. maaliskuuta 2023 | Sami Uotila & Kerttu Rissanen | 351 000  |
| 7 | 16. maaliskuuta 2023 | Aake Kalliala | 301 000  |
| 8 | 23. maaliskuuta 2023 | Elina Gustafsson & Ansku Bergström | alle 298 000  |
| 9 | 30. maaliskuuta 2023 | Andy McCoy & Sofia Zida | alle 274 000  |
| 10 | 6. huhtikuuta 2023 | Päivi Lipponen | 309 000  |
Jaksot > Yhdeksäs tuotantokausi

| Jakso | Esityspäivä | Julkisuuden henkilö | Katsojaluvut |
| --- | --- | --- | --- |
| 1 | 8. helmikuuta 2024 | Erika Vikman | 291 000  |
| 2 | 15. helmikuuta 2024 | Jukka Haapalainen & Sirpa Suutari-Jääskö | 371 000  |
| 3 | 22. helmikuuta 2024 | Anna Airola & Arppa Airola | 308 000  |
| 4 | 29. helmikuuta 2024 | Dome Karukoski | alle 240 000  |
| 5 | 7. maaliskuuta 2024 | Sara Sieppi & Pyry Soiri |  |
| 6 | 14. maaliskuuta 2024 | Outi Mäenpää & Juha Ruusuvuori |  |
| 7 | 21. maaliskuuta 2024 | Joel Pohjanpalo |  |
| 8 | 28. maaliskuuta 2024 | Mira Luoti |  |
9: 
10:
Aiheesta muualla

Yökylässä Maria Veitola Internet Movie Databasessa (englanniksi)
Huijarit (suomalainen elokuva)

| Huijarit |
| --- | --- |

Ohjaaja:  Rike Jokela
Käsikirjoittaja:   Anna Ruohonen  Lassi Vierikko  Rike Jokela  Juha Jokela 
Tuottaja:   Riina Hyytiä  Nora Kuusisto 
Pääosat:   Tuulia Eloranta  Samuel Kujala  Pilvi Hämäläinen  Tommi Korpela 
Valmistustiedot
Valmistusmaa:  Suomi
Tuotantoyhtiö:  Dionysos Films
Levittäjä:  Nordisk Film
Ensi-ilta:  26. joulukuuta 2023
Alkuperäiskieli:  suomi
Budjetti:  1 340 000 €, josta Suomen elokuvasäätiön tuki 675 000 €.
Katsojat:  26 608
Aiheesta muualla
IMDb
Elonet
Infobox OKNimi-testi OK: 
Huijarit on Rike Jokelan ohjaama suomalainen komediaelokuva, joka tuli ensi-iltaan joulukuussa 2023.
Elokuva kertoo pätkätöiden ja rahapulan rasittamasta Sirusta, joka saa väärinymmärrysten kautta huijattua itsensä valelääkäriksi hyvinvointiklinikalle.
Elokuvan rooleissa ovat Tuulia Eloranta (Siru), Samuel Kujala, Pilvi Hämäläinen ja Tommi Korpela.
Elokuva pohjautuu Riina Hyytiän ja Seppo Vesiluoman tarinaan. Käsikirjoittajina ovat Anna Ruohonen, Lassi Vierikko, Juha Jokela ja Rike Jokela. Elokuvan tuottavat Riina Hyytiä ja Nora Kuusisto Dionysos Filmsiltä, ja sen levittää Nordisk Film.
Arvosteluja

| 0 | 1 | 2 |
| --- | --- | --- |
Episodi Jouni Vikman: 
Katso Toni Keränen: 
Helsingin Sanomat Maija Alander: 
Hufvudstadsbladet Krister Uggeldahl: 
Karjalainen Jussi Virratvuori:
Aiheesta muualla

Huijarit-elokuvan traileri Youtubessa
Synelnykove

| Synelnykove (Синельникове) |
| --- | --- |
 lippu:  vaakuna
 Synelnykove
 Koordinaatit: 48.3230°N, 35.5160°E 
Valtio:  Ukraina
Alue:  Dnipropetrovskin alue
Piiri:  Synelnykoven piiri
Väkiluku (2021):  30 021
 
 http://sinrada.gov.ua/ 
Infobox OKVirheellinen NIMI-arvo: 
Synelnykove (ukr. Синельникове) on kaupunki Dnipropetrovskin alueella Ukrainan keskiosassa, maanteitse noin 45 kilometriä aluekeskus Dniprosta itään. Kaupunki on Synelnykoven piirin (202 711 as., 2021) hallinnollinen keskus. Kaupungin asukasluvuksi arvioitiin 30 021 (2021).
Kaupunki on tärkeä rautateiden risteyspaikkakunta, jonka kautta kulkevat pohjoisesta etelään (Harkovasta Zaporižžjaan ja edelleen Krimille) sekä lännestä itään (Keski-Ukrainasta Dnipropetrovskin kautta Donetskiin) kulkevat ukrainalaiset pääradat. Eurooppatie E 105 ohittaa Synelnykoven 10 kilometriä kaupungin länsipuolelta.
Rautatieasema Synelnykove-1.
Rautatieasema Synelnykove-2.
Aiheesta muualla

Kuvia tai muita tiedostoja aiheesta Synelnykove Wikimedia Commonsissa
NFC:n mestaruusottelu

NFC:n mestaruusottelu on amerikkalaisen jalkapallon ammattilaisliiga NFL:n ottelu, jonka voittaja on National Football Conferencen pudotuspeliturnauksen voittaja ja NFC:n mestari.
NFC:n mestaruusottelun palkintona on George Halasin mukaan nimetty George Halas Trophy ja paikka NFC:n edustajana NFL:n loppuottelussa, Super Bowlissa.
NFC:n mestaruusottelu syntyi AFL- ja NFL-liigojen yhdistyttyä vuonna 1970 NFL:ksi. NFC:en jäi kolmetoista entisen NFL:n joukkuetta ja American Football Conference eli AFC muodostettiin kymmenestä entisestä AFL-joukkueesta ja kolmesta NFL-joukkueesta: Baltimore Coltsista, Cleveland Brownsista ja Pittsburgh Steelersistä.
NFL:n pudotuspelit

Nykyinen pudotuspelien turnausjärjestelmä on ollut käytössä vuodesta 1970, jolloin AFL ja NFL yhdistyivät. Pudotuspelit pelataan rinnakkain kahden konferenssin, AFC:n ja NFC:n, sisäisinä. NFC:n pudotuspeleihin selviää kuusi joukkuetta: neljä divisioonavoittajaa ja kaksi niin kutsuttua villin kortin joukkuetta voittoprosentin perusteella. Jokaisella pudotuspelikierroksella vain voittaja selviää jatkoon ja lopulta kaksi jäljelle jäänyttä joukkuetta kohtaavat NFC:n mestaruusottelussa.
Štšigry

| Štšigry (Щигры́) |
| --- | --- |
 vaakuna
 Kurskin alue Venäjällä, alla kaupungin sijainti alueella
 Štšigry
 Koordinaatit: 51.873°N, 36.912°E 
Valtio:  Venäjä
Subjekti:  Kurskin alue
Pinta-ala:  
 – Kokonaispinta-ala:  21,03 km²
Väkiluku (2010):  17 040 
Aikavyöhyke:  UTC+3 (MSK)
Postinumero:  306530
Suuntanumero(t):  +7 47145
Rekisterikilpi:  46
 
 gshigry.rkursk.ru 
Infobox OKVirheellinen NIMI-arvo: 
Štšigry (ven. Щигры́) on kaupunki Kurskin alueella Venäjällä. Se sijaitsee Kurskin ja Kastornajan välisen rautatien varrella (Štšigryn asema) 61 kilometriä Kurskista itäkoilliseen. Kaupunki on Štšigryn piirin (11 994 as., vuonna 2010) keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 17 040 henkeä (2010).
1600-luvulta lähtien tunnetaan Troitskoje na Štšigrah -niminen kylä, josta vuonna 1779 tuli Štšigryn kaupunki ja Kurskin lääniin kuuluneen kihlakunnan keskus. Asukkaiden pääelinkeinona oli maatalous. Toisen maailmansodan aikana kaupunki oli saksalaisten miehittämä. Nykyään Štšigryssa on koneenrakennus-, muovi-, elintarvike- ja rakennustarviketeollisuutta.
Piirihallinnon rakennus.
Rautatieasema.
Linja-autoasema.
Pyhän Kolminaisuuden katedraali.
Sisänäkymä katedraalista.
Aiheesta muualla

Kuvia tai muita tiedostoja aiheesta Štšigry Wikimedia Commonsissa
Aleš Kranjc

| Aleš Kranjc |
| --- | --- |

Henkilötiedot
Syntynyt: 29. heinäkuuta 1981 (ikä 43) Jesenice, Slovenian ST, Jugoslavia
Kansalaisuus:   Slovenia
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  91 kg
Seura
Seura:  HDD Jesenice
Sarja:  AlpsHL
Pelaajaura
Pääsarjaura:  1997–
Aik. seurat:  HK Jesenice (Slovenia/IEL/EBEL) HD Jesenice mladi (Slovenia) Vienna Capitals (EBEL) Alba Volán Székesfehérvár (EBEL/Unkari) HC České Budějovice (ČEL) Kölner Haie (DEL) Kuban Krasnodar (VHL) Södertälje SK (Allsv.) Piráti Chomutov (ČEL) Graz 99ers (EBEL)
Aleš Kranjc (s. 29. heinäkuuta 1981 Jesenice, Slovenian ST, Jugoslavia) on slovenialainen jääkiekkopuolustaja, joka pelaa Alps Hockey Leaguen slovenialaisjoukkue HDD Jesenicessä. Hän on aiemmin pelannut ulkomailla Itävallassa, Unkarissa, Tšekissä, Saksassa, Venäjällä ja Ruotsissa.